О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 422
от 11.02.2021 г.
За приемане  бюджета на Община Перник за 2021 г.
На основание чл.52 ал.1 и чл.21 ал.1 т.6 и ал.2, във връзка с чл.27 ал.4 и ал.5 от ЗМСМА, чл.94 ал.2 и ал.3 и чл.39 от Закона за публичните финанси, във връзка с разпоредбите на ЗДБРБ за 2021 г., ПМС № 408 от 23.12.2020г. за изпълнение на ЗДБРБ за 2021г. и Наредбата за условията и реда за съставяне на бюджетната прогноза за местните дейности за следващите три години и за съставяне, изпълнение и отчитане на общинския бюджет на Община Перник
ОБЩИНСКИ СЪВЕТ РЕШИ: 

1. Приема бюджета на Община Перник за 2021г. както следва:

1.1. По приходите в размер на 113 483 709 лв., съгласно Приложение №1, в това число:

1.1.1. Приходи за делегирани от държавата  дейности в размер на 

53 793 258 лв. в това число:

1.1.1.1. Обща субсидия за делегирани от държавата дейности в размер на  47 920 490 лв.;

1.1.1.2. Преходен остатък от 2020 г. в размер на 6 087 779 лв., разпределен съгласно Приложение № 5.
1.1.2. Приходи за местни дейности в размер на  59 690 451 лв., в това число:

1.1.2.1. Данъчни приходи в размер на   10 413 000 лв.;

1.1.2.2. Неданъчни приходи в рамер на 23 120 836 лв.;

1.1.2.3. Обща изравнителна субсидия в размер на 3 951 800 лв.;

1.1.2.4. Средства за зимно поддържане и снегопочистване на общински пътища  275 300 лв.;

1.1.2.5. Целева субсидия за капиталови разходи за местни дейности в  размер на  1 453 100 лв. 

1.1.2.6. Отчисления по Закона за управление на отпадъците –       750 000 лв.;

1.1.2.7. Преходен остатък от 2020 г. в размер на  15 614 551 лв, разпределен съгласно Приложение №2;

1.1.2.8. Предоставени трансфери – (-) 2 856 000 лв.;

1.1.2.9. Заеми от от др. банки в страната    7 217 864 лв.;

1.1.2.10. Придобиване на дялове, акции и съучастия (-)250 000 лв.

1.2. По разходите в размер на  113 483 709 лв., разпределени по функции,  съгласно Приложение № 3;

1.2.1. За делегирани държавни дейности в размер на 53 793 258 лв.;

1.2.2. Дофинансиране от местни приходи  1 367 393 лв.;

1.2.3. За местни дейности в размер на  58 323 058 лв., в т.ч. резерв за непредвидени и/или неотложни разходи, в размер на 200 000 лв.;

2. Приема поименния списък на капиталовите разходи за 2021 г. в размер  48 899 785 лв., по обекти и източници на финансиране, съгласно Приложение № 4.   
3. Утвърждава разходите за заплати през 2021 г. без звената от системата на образованието, които прилагат системата на делегирани бюджети и определя:

3.1. Числеността на персонала за делегираната от държавата дейност «Общинска администрация», и звената финансирани с местни приходи съгласно Приложение № 3;

3.2. Разпределението на плановите разходи за заплати за 2021 г., съгласно Приложение № 6.

4. Утвърждава разчет за целеви разходи и субсидии, както следва за:
4.1. Определя сума в размер на 500 000 лв. за културни дейности.



4.2. Членски внос – 40 000  лв.

4.3. Обезщетения и помощи по Решение на общински съвет- 90 000 лв.

4.3.1. За подпомагане на социално слаби граждани, които са извън изискванията на ЗСП-в размер до 60 000 лв.
4.3.2. За подпомагане на двойките с репродуктивни проблеми от Община Перник, за осигуряване на финансиране за изследване и лечение на безплодието им - в размер до 30 000 лв.

4.4. Стипендии в размер на 10 000 лв. за стимулиране на даровити деца.
4.5. Субсидии за: 

4.5.1. Спортни клубове от Община Перник, в т.ч. представителни, аматьорски, ученически и спортни клубове за хора с увреждания - 452 000 лв., в т.ч. 250 000 лв. за ФК «Миньор» и 50 000 лв. за ВК «Миньор». 
При разпределение на средствата за спортни дейности за 2021 година, съгласно Наредба № 10/03.06.2020г. за финансово подпомагане дейността на спортни клубове от община Перник, на новоучредените клубове през 2019 година, да се зачете участието им в дейността на съответната федерация през спортно-състезателната 2020 година.
4.5.2. Младежки организации - 30 000 лв,. в изпълнение на Програмата за младежки дейности за 2021 г.

4.5.3. Организации с нестопанска цел- 15 000 лв. за дейност за нуждите на Съюза на инвалидите в България- гр. Перник.

4.5.4. Определя сума в размер на 300 000 лв. за лекуване на жители от община Перник в «СБПЛР» ЕООД.

4.5.6. Определя сумата от 327 600лв.  от преходен остатък от целевите средства за зимно поддържане за придобиване  на ДМА –за нуждите на ОП „Флор“ за снегопочистване, съгласно чл.45 ал.2 от ПМС 408 от 23.12.2020г.

5. Приема следните лимити:

5.1. СБКО в размер на 3% от начислените трудови възнаграждения;

5.2. Представителни разходи на Кмета на Община Перник в размер на 20 000 лв.;

5.3. Представителни  разходи на Председателя на Общински съвет – Перник в размер на 5 000 лв.;

5.4. Разходи в размер до 5 000лв., /разходи за погребения/, като с тези средства се извършват разходи за случаи, при които в двумесечен срок след събитието не са издирени и открити близки на починалите.

6. Утвърждава списък на длъжностите и на лицата, които имат право на транспортни разходи, съгласно Приложение №12; Право на транспортни разноски от местоживеенето до местоработата и обратно, имат служители от други населени места отговарящи на изискванията за заемане на конкретна длъжност, като е предвидено покриване от бюджета на 85% от стойността по превозни документи.
7. Одобрява индикативен годишен разчет на сметките за средства от Европейския съюз, съгласно Приложение № 7.
8. Одобрява актуализирана бюджетната прогноза за местни дейности за периода 2021-2023 г., съгласно Приложение № 9.
9. Определя второстепенните разпоредители с бюджет, съгласно Приложение № 6.
10. Определя максимален размер на дълга, както следва:

10.1. Максимален размер на новия общински дълг през 2021 г. до  4 287 763.

10.2. Одобрява максимален размер на общинските гаранции, които може да бъдат издадени през 2021г. в рзмер на 1  534 584 лв.

11. Определя максимален размер на новите задължения за разходи, които могат да бъдат натрупани през 2021 г. в размер на 10 914 902 лв. и не могат да надвишават 15% от средногодишния размер на отчетените разходи за последните четири години.

12. Определя максимален размер на ангажиментите за разходи, които могат да бъдат поети през 2021 г., в размер на 36 383 005 лв., като наличните към  края на годината не могат да надвишават 50 на сто от средногодишния размер на отчетените разходи за последните четири години.

13. Определя размер на просрочените задължения от 2020 г., които ще бъдат разплатени от бюджета на 2021г. - 4 054 097лв.; Одобрява План-график за обслужване на просрочените задължения през 2021 г. съгласно Приложение № 8.
14. Определя размера на просрочените вземания, които се предвижда да бъдат събрани през 2021г. в размер на 2 519 090 лв.

15. Оправомощава Кмета на Общината Перник да извършва компенсирани промени:

15.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма  просрочени в съответната делегирана дейности;

15.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите;

15.3. В разходната част на бюджета за сметка на резерва за непредвидени и/или неотложни разходи в размер на 200 000 лв.

16. Възлага на Кмета на Община Перник:

16.1. Да определи бюджетите  на разпоредителите с бюджет от по-ниска степен;

16.2. Да организира разпределението на бюджета по тримесечия и да утвърди разпределението.
17. Упълномощава Кмета на Община Перник да предоставя временни безлихвени заеми от временно свободни средства по общинския бюджет и от сметките за средства от ЕС за плащания по проекти, финансиране със средства от ЕС, по други международни, национални и други програми, включително и на бюджетни организации, чиито бюджет е част от общинския бюджет.
18. Във връзка с предотвратяване и ликвидиране на последиците от форсмажорни обстоятелства, свързани с кризата в резултат на COVID-19, делегира права на Кмета на Община Перник да извършва разплащания на просрочени задължения, нови задължения за разходи, както и други извънредни плащания със средствата от оборотния кредит в размер на 4 000 000лв.

19. Упълномощава Кмета на Община Перник да извършва извънредни погашения по дълга, при наличието на финансови възможности, както и да разплаща наложени санкции и финансови корекции.

20. Приема за сведение Протокола от публичното обсъждане на бюджета, съгласно Приложение № 10.
Решението е прието на заседание на Общинския съвет, проведено на 11.02.2021г., Протокол № 2 т.10 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

